alexandrainst/scandi-wiki huggingface dataset:
Beit Lahia

Beit Lahia (arabisk بيت لاهيا) er ein by som ligg på Gazastripa nord for Jabalia, nær Beit Hanoun og våpenkvilelinja frå 1949 med Israel. I følgje Palestinsk statistisk sentralbyrå hadde byen eit folketal på 59 540 i 2006. Hamas, eit islamist-parti, tok kontroll over byen under kommunevala i 2005, og styrer framleis byen og heile Gazastripa.

Historie
Beit Lahia ligg ved ruinane av ein oldtidsbusetnad på ei høgd. Det har vore foreslått at det var Bethelia, heimstaden til Sozomen, der det òg låg eit tempel. Ein har òg funne bysantinsk keramikk på staden.
A mihrab, or mosque alcove indicating the direction of salaah (prayer), is all that remains of an ancient mosque vest for Beit Lahia dating to the end of the Fatamid period and beginning of the ajjubidane Dynasty of Saladin, and two other mosques dating to osmansk period.

Mamelukkane
Ei marmorplate, som ligg ved maqamen Salim Abu Musallam i Beit Lahia har ein inskripsjon frå den seinare tida under mamelukkane. Det er ei gravskift for fire søner av guvernøren av Gaza, Aqbay al-Ashrafi, som alle døydde i byrjinga av mai 1492. Ein trur at borna døydde av pest, slik det var skidlra av Mujir al-Din. Pesten herja i Palestina in 1491-2.

Det osmanske riket
I 1517 vart landsbyen ein del av Det osmanske riket i lag med resten av Palestina, og i 1596 stod Beit Lahia oppført i osmanske skattelister som ein del av i Gaza nahiya i Gaza liwa'. Han hadde eit folketal på 70 muslimske hushaldningar og betalte skatt for kveite, bygg, sommaravlingar, vindruer, frukttre, geiter og/eller bikubar.

Seint i osmansk tid, i mai 1863, vitja den franske oppdagaren Victor Guérin landsbyen. Han skildra staden som «busett av 250 innbyggjarar. Han ligg i ein avlang dal, godt oppdyrka, og omgjeve av høge sanddyner, som skapar ein sterk varme. Det er ein liten oase, stadig truga av dei flyttande sanddynene, som ligg på kvar side, og sanden ville ha dekt heile området, om ikkje folk stadig kjempa for å hindre dette». I 1883 vart staden skildra av Palestine Exploration Fund i Survey of Western Palestine som ein «liten landsby med fine hagar og lundar med store og gamle oliven, i midten av sanden. Han har ein brunn i sør. Det ligg ein liten moské i landsbyen.»

Palestinamandatet
I folketeljinga i 1922 utført av Det britiske mandatet styresmaktene, hadde Bait Lahia eit folketal på 871, alle muslimar, og dette auka i folketeljinga i 1931 til 1133, framleis alle muslimar, i 223 hus. I 1945 var folketalet i Beit Lahiya på 1700 arabarar og landarealet var 38 376 mål, i følgje ei offisiell landmåling. Av dette var 134 mål var for sitrus og bananar, 
1 765 for plantasjar og irrigert land, 15 185 for korn, medan 18 mål var utbygde område.

Kjelder
Denne artikkelen bygger på «Beit Lahia» frå ,  den 30. september 2015. 
 oppgav desse kjeldene:

Bakgrunnsstoff
Velkomen til Bayt Lahiya

Byar på Gazastripa
Nord-Gaza guvernement
Jabalia

Jabalia eller Jabalya (arabisk جباليا), er ein palestinsk by som ligg 4 km nord for Gaza by. Han er under  Nord-Gaza guvernement på Gazastripa. I følgje Palestinsk statistisk sentralbyrå hadde Jabalia eit folketal på 82 877 i 2006. Jabalia flyktningleir ligg like ved byen i nord. Den nærliggande byen Nazla er ein del av Jabalia kommune. Byen vert for tida styrt av Hamas.

Arkeologi
Ein har funne ein stor gravplass datert til 700-talet fvt. nær Jabalia. Denne indikerer at det var eit kristen samfunn i Gaza under den første  islamske tida i Palestina.

Medan ein arbeidde på Salah al-Din-vegen, avdekte arbeidarane tilfeldigvis eit koster frå bysantinsk tid. Staden vart grave fram av det palestinske antikvitetsdepartementet. I dag er den bysantinske mosaikken i klosteret dekt med sand for å verne dei frå erosjon skapt av vinterregnet.

Historie
Jabalia var kjend for den frodige jorda og sitrustrea sine. Mamelukk-guvernøren i Gaza, Sanjar al-Jawli, regjerte i området tidleg på 1300-talet og gav delar av landområdet til Jabalia som gåve til al-Shamah-moskeen han bygde i Gaza. I Jabalia ligg Omeri-moskeen frå mellomalderen. Alt som finst att av den gamle moskeen er søylegangen og minareten. Resten er frå moderne tid. 

Seint i 2006 var han åstad for massedemonstrasjonar mot israelske åtak, då store menneskemassar danna eit menneskeleg skjold for å verne eit hus som var i ferd med å bli rive ned av israelske styrkar.

Venskapsby
Jabalia er venskapsby med Groningen i Nederland.

Kjelder
Denne artikkelen bygger på «Jabalia» frå ,  den 30. september 2015. 
 oppgav desse kjeldene:

Bakgrunnsstoff
UNRWA Jabalia

Byar på Gazastripa
Nord-Gaza guvernement
Undersjøisk tunnel

Undersjøisk tunnel er ein tunnel for bil- eller jarnbanetrafikk som går under eit sund, ei elv eller ein innsjø. Nemninga undersjøisk tunnel vert i somme høve òg nytta av tunnelar som på det djupaste ligg under nivået for havoverflata jamvel om heile tunnelen ligg i landfast grunn. Eit av momenta som taler for undersjøisk tunnel i staden for bru, er at terrenget i området ville gjere at ei bru ville måtte byggjast særs høg av omsyn til skipsleia som brua kryssar. Kostnadene er soleis ofte avgjerande for om det vert bygd bru eller tunnel. Somme stader vert bru og tunnel kombinert av omsyn til skipstrafikken, som til dømes på Øresundsambandet mellom Amager i Danmark og Malmø (Limhamn) i Sverige, der strekninga mellom Amagar og ei kustig øy, Peberholm, ligg i tunnel og resten på bru.

Vanlegvis vert undersjøiske tunnelar bygd der det er berggrunn, og tunnelen vert bora eller sprengd ut på same vis som fjelltunnelar på land vert bygde. Der vatnet ikkje er djupt og botntilhøva egnar seg, kan tunnelen byggjast i tørrdokk på land som seksjonar av store metallrøyr eller betongelement som slepast til staden og senkast ned i ei utgravd renne på botnen, der dei vert sette vasstett saman og halde ned med ballast av stein eller betong. Slike undersjøiske tunnelar vert vanlegvis kalla senketunnelar. Tunnelen under vatnet i Bjørvika i Oslo frå 2010 vart såleis laga av betongelement på dette viset, bygd i ei tørrdokk på Hanøytangen på Askøy ved Bergen og slept kring kysten til Bjørvika.

Vatn som sig inn i undersjøiske tunnelar vert pumpa ut. Av omsyn til tryggleiken, er det laga til store basseng på den lågaste staden som kan samle opp store mengder vatn dersom pumpene stoggar av straummangel eller andre årsaker, slik at det ikkje skal vere fare for at trafikantane i tunnelen vert hindra eller skada.

Sjå òg
Senketunnel

Undersjøiske tunnelar
Juhor ad-Dik

Juhor ad-Dik (arabisk جحر الديك) er ein palestinsk landsby i Gaza guvernement, sør for Gaza by, sentralt på Gazastripa. I følgje Palestinsk statistisk sentralbyrå (PCBS) hadde landsbyen eit folketal på 3 200 innbyggjarar i 2006. 

Tretten innbyggjarar, inkludert minst to barn, vart drepne og 18 andre skadde då israelske stridsvogner skautmot ein moské og to hus i landsbyen den 16. april 2008. Under Gazakrigen vart kjempa ofte israelske soldatar og palestinsk milits nær Juhor ad-Dik.

Kjelder
Denne artikkelen bygger på «Juhor ad-Dik» frå ,  den 30. september 2015. 
 oppgav desse kjeldene:

Landsbyar på Gazastripa
Madinat al-Awda

Madinat al-Awda (arabisk مَدينَة العودة) er ein palestinsk landsby i Gaza guvernement i dei nordvestlege forstadane til Gaza by langs middelhavskysten og mellom al-Shati-leiren og al-Atatra. Folketalet i 1997 Palestinsk statistisk sentralbyrå (PCBS) var 420, og det steig til 590 i 2006.

Kjelder
Denne artikkelen bygger på «Madinat al-Awda» frå ,  den 30. september 2015. 
 oppgav desse kjeldene:

Landsbyar på Gazastripa
Al-Mughraqa

Al-Mughraqa (arabisk المغراقة, òg kalla Abu Middein) er ein palestinsk by i Gaza guvernement på Gazastripa, seks kilometer sørvest for Gaza by. I følgje Palestinsk statistisk sentralbyrå (PCBS) hadde al-Mughraqa eit folketal på 5 075 i 2006.

Kjelder
Denne artikkelen bygger på «Al-Mughraqa» frå ,  den 30. september 2015. 
 oppgav desse kjeldene:

Byar på Gazastripa
Al-Zahra

Al-Zahra (arabisk الزهراء) er ein palestinsk kommune i Gaza guvernement, sør for Gaza og sentralt på Gazastripa. Her ligg Universitetet i Palestina. I 2009 hadde han eit folketal på 3 085.

Kjelder
Denne artikkelen bygger på «Al-Zahra» frå ,  den 30. september 2015. 
 oppgav desse kjeldene:

Landsbyar på Gazastripa
Az-Zawayda

Az-Zawayda (arabisk الزوايده, òg skrive Zawaida) er ein palestinsk by i Deir al-Balah guvernement kring tre kilometer nordaust for byen Deir al-Balah og like vest for Maghazi flyktningleir. I følgje Palestinsk statistisk sentralbyrå (PCBS) har byen kring 20 000 innbyggjarar (2014).

Kjelder 
Denne artikkelen bygger på «Az-Zawayda» frå ,  den 30. september 2015. 
 oppgav desse kjeldene:

Deir al-Balah guvernement
Byar på Gazastripa
Al-Musaddar

Al-Musaddar (arabisk المُصَدّر) er ein palestinsk landsby sentralt på Gazastripa i Deir al-Balah guvernement, aust for Deir al-Balah, sør for Maghazi flyktningleir og vest for grensa til Israel. I 1997 var folketalet 1 277 og dette auka i 2006 til 1 840 i følgje Palestinsk statistisk sentralbyrå (PCBS).

Kjelder
Denne artikkelen bygger på «Al-Musaddar» frå ,  den 30. september 2015. 
 oppgav desse kjeldene:

Landsbyar på Gazastripa
Wadi as-Salqa

Wadi as-Salqa (arabisk وادي السلقة} er ein palestinsk jordbruksby i Deir al-Balah guvernement, sør for Deir al-Balah. I følgje Palestinsk statistisk sentralbyrå (PCBS) hadde kommunen eit folketal på 4 660 i 2006.

Kjelder
Denne artikkelen bygger på «Wadi as-Salqa» frå ,  den 30. september 2015. 
 oppgav desse kjeldene:

Byar på Gazastripa
Frode Larsen

Frode Larsen () var ein norsk tidlegare fotballspelar frå Bergen som var aktiv i SK Brann i åra frå 1967 til 1979. Den dribleglade vengspelaren hadde sine beste sesongar midt på 1970-talet. I 1975 spelte han sju landskampar på den norske høgrevengen, utan å skåre mål. Larsen vart cupmeister med Brann i 1972 og 1976. Han spelte 161 seriekampar og skåra 15 seriemål for klubben.

Han var far til komikaren Calle Hellevang-Larsen i Raske Menn.

Kjelder

brann.no
fotball.no

Norske fotballspelarar
Norske landslagsspelarar i fotball
Brann-spelarar
Folk frå Bergen
Geir Karlsen

Geir Sigurd Karlsen () er ein norsk tidlegare fotballspelar frå Skien. I åra frå 1969 til 1977 var han 32 gongar målvaktar for Noreg i A-landskampar.  

Karlsen debuterte på Odds Ballklubb i 1966, enno 17 år gammal. Sesongane 1970-73 stod han i mål for Rosenborg Ballklub, der han i sin andre sesong vart både seriemeister og cupmeister. Seinhaustes 1973 vart han overført til den skotske klubben Dunfermline Athletic. Etter to år i Skottland tok han over som burvaktar i osloklubben Vålerengen, der han spelte ut 1979-sesongen. Til sist avslutta han slik han byrja, med fire sesongar i Odd.

Merittar
Seriemeister: 1971 med Rosenborg
Noregsmeister: 1971 med Rosenborg

Kjelder
Denne artikkelen bygger på «Geir Karlsen» frå ,  den 30. september 2015.  
 

Norske fotballspelarar
Norske landslagsspelarar i fotball
Odd-spelarar
Rosenborg-spelarar
Vålerenga-spelarar
Folk frå Skien
Arild Mathisen

Arild Mathisen () er ein norsk tidlegare fotballspelar frå Drammen. Han spelte 29 landskampar for Noreg i tida 1965 til 1971, alle som sideback.

Mathisen spelte i yngre år på midtbana til Åssiden IL. I 1962 var han i militærteneste i Nord-Noreg, han spelte då for Harstad IL og var med på å verte nordnorsk cupemeister, mellom andre saman med Trygve Bornø. Frå 1965 til 1968 var han sideback i Vålerengen, som i hans fyrste sesong vart seriemeister for aller fyrste gong. Etter eit par mangre år i Vålerengen, melde han våren 1969 seg til teneste for Strømsgodset IF i heimbyen. Her fekk han oppleve stor suksess allereie i 1969, med cuptriumf på Ullevaal stadion, og endå meir i 1970, då laget sigra i både serien og cupen. Etter fire sesongar i Strømsgodset, avslutta med ein sesong. 1973-sesongen, Mjøndalen.

Merittar
Seriemeister: 1965 med Vålerengens IF
Norsk meister: 1969 og 1970 med Strømsgodset IF
Seriemeister: 1970 med Strømsgodset IF

Kjelder
Denne artikkelen bygger på «Arild Mathisen» frå ,  den 30. september 2015.  
 

Norske fotballspelarar
Norske landslagsspelarar i fotball
Strømsgodset-spelarar
Vålerenga-spelarar
Mjøndalen-spelarar
Folk frå Drammen
Finn Gundersen

Finn Harry Gundersen () var ein norsk fotball- og ishockeyspelar frå Oslo. Han spelte 10 landskampar i fotball og 17 i ishockey.

Fotball
Gundersen spelte for IK Skeid frå 1952 til 1957, då han vart profesjonell i den italienske klubben Verona FC. Etter to sesongar i Verona gjekk han tilbake til Skeid og var aktiv til og med 1962. Han var med på å vinne tre strake cupfinalar med Skeid i 1954, 1955 og 1956. Frå 1963 spelte han fem sesongar i 4. divisjon med Slemmestad IF.

Gundersen debuterte på fotball-landslaget i 1955. I landskampen mot Sverige på Ullevaal stadion 16. september 1956 kom han inn som innbyttar og skåra to mål i ein kamp som enda 3-1. Han spelte sin  tiande og siste landskamp då han kom heim frå Italia i 1959, utan å ha skåra fleire landslagsmål. Gundersen «kunne forene eleganse med raffinert posisjonsspill når han fikk utfolde seg som indreløper eller aller helst winghalf».

Ishockey
I ishockey spelte Gundersen på osloklubben Tigrene. Han deltok for Noreg under Vinter-OL 1952 i Oslo, der Noreg enda på niendeplass. Til saman spelte han 17 landskampar.

Merittar
Cupmeister: 1954, 1955 og 1956 med Skeid

Kjelder

Denne artikkelen bygger på «Finn Gundersen» frå ,  den 1. oktober 2015.  

Norske fotballspelarar
Norske landslagsspelarar i fotball
Skeid-spelarar
Verona-spelarar
Arne Winther

Arne Winther () var ein norsk fotballspelar som spelte 14 sesongar på IK Skeid i Oslo. Frå 1949 til 1962 deltok forsvarsspelaren i 430 klubbkampar og fekk med seg fire cuptriumfar. Mellom 1955 og 1962 aksla Winther den norske langstrøya sju gongar, utan å kome på skåringslista.

Merittar
Norsk meister: 1954, 1955, 1956 og 1958 med Skeid

Kjelder
Denne artikkelen bygger på «Arne Winther» frå ,  den 1. oktober 2015.  
 

Norske fotballspelarar
Norske landslagsspelarar i fotball
Skeid-spelarar
Svein Bjørn Olsen

Svein Bjørn Olsen () var ein norsk fotballspelar som i ti landskampar vakta måla på det norske landslaget. Olsen spelte på Sandefjords BK fram til 1965. Framfor 1966-sesongen melde han overgang til Lyn i Oslo. Gjennom sju sesongar var han med å vinne to cupmeisterskap og eitt seriemeisterskap. Frå 1973 spelte han på Sarpsborg FK. Olsen var målvakt for Noreg i ti landskampar åra 1968-71.

Merittar
Noregsmeister: 1967 og 1968 med Lyn
Seriemeister: 1968 med Lyn
Tapande cupfinalist: 1970 med Lyn

Norske fotballspelarar
Norske landslagsspelarar i fotball
Lyn-spelarar
Geir Lundestad

Geir Lundestad () er ein norsk historikar og professor ved Universitetet i Oslo. Han var direktør for Det norske Nobelinstituttet frå 1990 til 2014.

Kjelder

Bakgrunnsstoff 

Norske historikarar
Norske historieprofessorar
Professorar ved Universitetet i Oslo
Medlemmar av Det Norske Videnskaps-Akademi
St. Olavs Orden
Folk frå Bodø
Erik Johansen

Erik Johansen () var ein norsk fotballspelar frå Gjøvik, som i tida 1961-69 spelte 39 landskampar for Noreg. Han vart norsk meister med Gjøvik-Lyn i 1962.

Johansen spelte for Gjøvik-Lyn i tida 1960-66. Han var sentral då Gjøvik-laget i 1962 spelte seg fram til cupfinalen, og vann denne med 2-0 over Vard frå Haugesund. Frå 1967-sesongen melde han overgang til IK Skeid i Oslo og spelte fire sesongar for osloklubben. 

Johansen spelte 39 landskampar for Noreg frå debuten i Moskva mot Sovjetunionen 1. juli 1961, via sigeren over Skottland i 1963, der han skåra eitt av dei fire norske måla, til 3-0-triumfen over Jugoslavia, og til dess han spelte sin siste landskamp i 1969-sesongen. Gjennom desse kampane fekk han nettkjenning ni gongar.

Merittar
Norsk meister: 1962 med Gjøvik-Lyn

Kjelder
Denne artikkelen bygger på «Erik Johansen» frå ,  den 1. oktober 2015.  
 

Norske fotballspelarar
Norske landslagsspelarar i fotball
Gjøvik-Lyn-spelarar
Skeid-spelarar
Sportsklubben Gjøvik-Lyn

Fotballklubben Gjøvik-Lyn er ein fotballklubb i Gjøvik, stifta 1. februar 1902. A-laget for menn spelar i 3. divisjon avdeling 1 (2020).  Gjøvik-Lyn vart norsk meister i 1962, etter å ha vunne 2-0 over Vard frå Haugesund. Også i 1914 spelte klubben NM-finale, då vart det tap mot osloklubben Frigg. Laget spelar i heilkvite drakter.

Soge
Laget vart stifta med Sportsklubben Thor, eit namn som året etter vart bytta til Sportsklubben Lyn. Etter at ski- og skeiseavdelingane i klubben braut ut i 1910, skifta den atter namn, då til Fotballklubben Lyn. Klubben nådde NM-finalen i 1914, ein kamp Frigg vann 4–2. To år seinare kom Lyn til semifinale i NM, men tapte mot Ørn frå Horten. Også i 1924 spelte klubben seg til semifinale i cupen, då vart det tapt mot Odds Ballklubb. 
 
I 1949 vart klubbnamnet endra til Sportsklubben Gjøvik-Lyn, for ikkje å verte forveksla med Lyn frå Oslo. Klubben spelte i Landsdelsserien fram til 1962, då det makta å kvalifiserse seg til 1. divisjon. Same året vann Gjøvik-Lyn noregsmeisterskapen med 2-0 over Vard i finalen, begge finalemåla putta av Rolf Bjørn Backe. Også i den komande sesongane gjorde laget det godt i NM, med semfinalespel i 1963, 1965 og 1966. Opphaldet i 1. divisjon varte eitt einaste år, 1963, då klubben vart nummer ti og sist. Gjøvik-Lyn rykte ned frå 2. divisjon i 1968, og har aldri sidan spelt på nivå to i norsk fotball.

Frå 2014 heiter laget Fotballklubben Gjøvik-Lyn.

Kjelder
Denne artikkelen bygger på «Gjøvik-Lyn» frå ,  den 1. oktober 2015.  
 

Idrettslag i Gjøvik
Hans Nordahl

Hans Nordahl () var ein norsk fotballspelar frå Oslo. Han spelte i alle år for IK Skeid og vart cupmeister fem gongar i tida 1947-58.

Indreløparen Nordahl spelte for Skeid i over 20 år. Han la opp fyrst etter 1960-sesongen, 42 år gammal. Gjennom dei mange sesongane var han ofte den mest sentrale spelarane bak dei fem NM-triumfane til Skeid. Etter å ha vunne cupfinalen i 1947, kom den store perioden frå 1954 til 1958, då Skeid og Nordahl vann fire av dei fem NM-finalane. Han var nær 40-og-eit-halvt år gammal då han vart norsk meister siste gongen, og er med det den eldste fotballspelaren som har vunne NM-gull. I alt spelte 544 kampar på Skeid.

Nordahl debuterte for Noregs landslag 2. oktober 1938 i Stockholm, og skåra eitt av måla då heimelaget måtte tole tap 2-3. Han spelte sin 19. og siste landskamp i 1954, etter å ha skåra i alt åtte landslagsmål.

Merittar
Norsk meister: 1947, 1954, 1955, 1956 og 1958 med Skeid

Kjelder
Denne artikkelen bygger på «Hans Nordahl» frå ,  den 1. oktober 2015.  
 

Norske fotballspelarar
Norske landslagsspelarar i fotball
Skeid-spelarar
Folk frå Oslo
Beit Sahour

Beit Sahour (arabisk بيت ساحور) er ein palestinsk by aust for Betlehem i Den palestinske sjølvstyresmakta. Folketalet er 12 367, der 80 % er kristne (dei fleste gresk-ortodokse) og 20 % muslimar.

Historie
I 1596 stod Beit Sahour oppført i osmanske skattelister som to landsbyar i Quds nahiyah i Quds liwa. Beit Sahour an-Nasara eit folketal på 15 muslimske hushaldningar og 9 ungkarar. Beit Sahour al-Wadi (identifisert som Beit Sahour al-Atiqa) hadde eit folketal på 40 muslimske hushaldningar. Dei to landsbane betalte skatt for kveite, bygg, vindruer eller frukttre, og geiter eller bikubar.

Kjelder
Denne artikkelen bygger på «Beit Sahour» frå ,  den 1. oktober 2015. 
 oppgav desse kjeldene:

Bakgrunnsstoff
 Beit Sahour kommune 

Betlehem guvernement
Byar på Vestbreidda
Palestinske kristne busetnader
Battir

Battir (arabisk بتير) er ein palestinsk landsby på Vestbreidda, 6,4 km vest for Betlehem, og sørvest for Jerusalem. 

Battir har vore busett sidan jernalderen. Oldtidsbyen Betar, òg skrive Bittir, Bitir, Beitar, var ei jødisk landsby på 100-talet evt og åstad for det siste slaget i Bar Kokhba-opprøret. Han var busett i bysantinsk og islamsk tid. Battir ligg like oppom Jaffa–Jerusalem-banen, som tente som våpenkvilelinje mellom Israel og Jordan frå 1949 til seksdagarskrigen, då han vart erobra av Israel. I 2007 hadde Battir eit folketal på kring 4 000 og var under Den palestinske sjølvstyresmakta si kontroll.

Historie

Oldtida
Battir har blitt identifisert som staden Betar (òg kalla Beiter). Den moderne palestinske landsbyen er bygd kring den gamle staden Khirbet el-Yahud (arabisk, som tyder «ruinen til jødane» ) og var den siste skansen under det andre opprøret mot romarane, der leiaren Bar-Kokhba døydde i 135 evt.

Nyare tid
I 1596 stod Battir oppført i osmanske skattelister som ein landsby i Quds nahiya i Quds liwa. Han hadde eit folketal på 24 muslimske hushaldningar og to ungkarar, og betalte skatt for kveite, sommaravlingar eller frukttre, og geiter eller bikubar.

Den franske oppdagaren Victor Guérin vitja staden i 1860-åra.

Palestine Exploration Fund skildra i Survey of Western Palestine i 1883 Battir som ein mellomstor landsby i ein djup dal.

På 1900-talet var utviklinga av Battir knytt til plasseringa langs jernbanen til Jerusalem, som gav tilkomst til marknadsplassen og inntekter frå passasjerar som tok seg ein pause under reisa. Under krigen i 1948 flykta dei fleste landsbybuarane, men Mustafa Hassan og nokre få andre vart verande att. Om kvelden tende dei lys i husa og om morgonen tok dei kyrna ut på beite. Då dei nærma seg landsbyen trudde isrealarane derfor at Battir framleis var busett og gav opp åtaket. Våpenkvilelinja vart trekt nær jernbanen, og Battir enda opp berre nokre meter aust for Jordan si grense med Israel. Minst 30 % av landområdet til Battir hamna på den israelske side av den grøne linja, men landsbybuarane fekk lov å behalde området, for å hindre at jernbanen vart øydelagd, og dermed vart dei dei einaste palestinarane som offisielt fekk lov til å krysse inn i Israel og arbeide på landområdet sitt før seksdagarskrigen.

Etter seksdagarskrigen i 1967 kom Battir under israelsk kontroll, men etter tilbaketrekkinga til Israel i 1995, har han blitt administrert av Den palestinske sjølvstyresmakta (PNA).

Venskapsbyar
 Luton i Storbritannia

Kjelder

Denne artikkelen bygger på «Battir» frå ,  den 1. oktober 2015. 
 oppgav desse kjeldene:

''

Bakgrunnsstoff
Velkomen til Battir

Arkeologiske funn på Vestbreidda
Betlehem guvernement
Byar på Vestbreidda
Beit Fajjar

Beit Fajjar (arabisk بيت فجّار) er ein palestinsk by som ligg åtte kilometer sør for Betlehem i Betlehem guvernement, sentralt på Vestbreidda. I følgje Palestinsk statistisk sentralbyrå hadde byen eit folketal på over 11 000 i 2007.

Historie 
Ein trur Beit Fajjar var ein leirstad for den islamske kalifen Umar ibn al-Khattab.

Osmansk tid
Beit Fajjar var hovudsakleg jordbruksområde fram til 1800-talet, då han gradvis fekk eit meir urbant preg.

Den franske oppdagaren Victor Guérin vitja landsbyen i 1863, og skildra han som ein landsby på toppen av ein ås, med kring 400 innbyggjarar. Landsbybuarane gravla framleis sine døde i gravholer i berget, nedanfor landsbyen. I 1883 skildra Palestine Exploration Fund i «Survey of Western Palestina» Beit Fejjar som ein «liten steinlandsby på ein høg rygg. Han vert forsynt av norke fine kjelder og kjeldebrunnen Wady el Arrub».

Det britiske mandatet

I folketeljinga i 1922 hadde Bait Fajjar 766 innbyggjarar, all muslimar. I folketeljinga i 1931 var folketalet i Beit Fajjar tald saman med Umm Salamuna, Marah Ma'alla og Marah Rabah. Det samla folketalet var 1043, framleis alle muslimar, i 258 hus.

I 1945 var folketalet i Beit Fajjar 1 480 arabarar, som eigde 17 292 mål land i følgje ei offisiell landmåling. 2 572 mål var plantasjar og irrigert land, 2 633 for korn, medan 87 mål var utbygd (urbant) land.

Etter 1948
Etter den arabisk-israelske krigen i 1948, og etter våpenkvileavtalen i 1949, kom Beit Fajjar under Jordan sitt styre, før han i 1967 vart okkupert av Israel.

Kjelder
Denne artikkelen bygger på «Beit Fajjar» frå ,  den 1. oktober 2015. 
 oppgav desse kjeldene:

Bakgrunnsstoff
Velkomen til Bayt Fajjar

Byar på Vestbreidda
Betlehem guvernement